text: · يفرم البصل فرماً ناعماً جداً ثم يقلى بنفس الزيت على نار متوسطة حتى يشقر من دون أن يتغير لونه .
text: #000006
text: · تضاف اللحمة و تتبل بالبهارات و تقلى على نار متوسطة و تفكك بالشوكة حتى تنضج و يجف مرقها تماماً .
text: #000007
text: · يضاف الصنوبر و الجوز للحشوة , أصبحت الحشوة جاهزة .
text: #000008
text: تحضير العجينة :
text: #000009
text: · يوضع البرغل في مصفاة ناعمة جدا و يغسل بشكل سريع ثم يصفى جيداً من الماء و يضغط عليه للتخلص من أي ماء اضافي .
text: #000010
text: · يفرم البرغل مع البصلة و البهارات على ماكينة فرم اللحمة باستخدام الشفرات المتوسطة مرتان .
text: #000011
text: · يوضع البرغل المطحون و البهارات و السميد و الهبرة في وعاء مسطح كبير ( و يفضل وعاء فخاري إن وجد ) و يوضع صحن ماء صغير على طاولة العمل لتبليل اليدان به أثناء العجن .
text: #000012
text: · تدعك الكبة لمدة 10 دقائق أو أكثر و يضاف القليل من الماء إذا دعت الحاجة مع مراعاة عدم الإكثار من الماء كي يسهل تشكي العجينة , تعجن حتى الحصول على عجينة متماسكة, أصبحت عجينة الكبة جاهزة .
text: #000013
text: · تبلل اليدان بالماء البارد , تقسم عجينة الكبة إلى كرات ثم تعمل حفرة في الكرة و ترق بين أصابع اليد .
text: #000014
text: · تحشى بالحشوة المجهزة و يسد طرفها ثم تمسح الكبة باليد المبللة بالماء البارد ، تبلل اليدان بالقليل من الماء كل فترة و أخرى أثناء تحضير الكبة للمساعدة على سرعة العمل أولا و لمنع تشقق الكبة بعد القلي ثانياً .
text: #000015
text: · توضع الكبة في الفريزر لمدة ساعة تقريباً .
text: #000016
text: · يحمى الزيت على نار متوسطة ثم تقلى حبات الكبة كل أربع أو خمس حبات في المرة الواحدة حتى تشقر .
text: #000017
text: · تقدم الكبة المقلية ساخنة أو باردة مع المخللات و السلطات .
text: #000018
text: but u r most welcome
text: #000023
text: ما شالله شكلا بيشهي بس الصراحة انا اول مرة بعرف انو ممكن نزيد سميد لا الكبةالمقلية وشو نوع السمميداخت منى ناعم خشن او وسط ولا ما بتفرق؟ انا بعملا عجينة واحدة من البرغل واللحمة وبستعملا للكبةالمقلية او المشوية بس الشكل الذي بتغير وهاك بلبنان منعملا وعطول منحط كل كيلو لحمة مقابل كيلو برغل الا الكبة النية لازم اللحمة تكون اكتر من البرغل وتكون لحم غنم فسبحان الله كل بلد له طريقة بس انشالله رح جرب هالطريقة انا كتير بعمل كبة وشو بعطل هم لان بتاخود وقت وخصوصي مع الاولاد يا لطيف
text: #000025
text: و الله أكتر أكلتين بياخدوا وقت هم الكبة و ورق العنب .. بس ما بيصير بلاهم ..
  هلأ لما بتعملي الكبة المقلية اللحمة بقد البرغل ما بتطلع معك طرية ؟ :roll
text: #000028
text: السميد الي بضيفه هو سميد خشن و اذا مو متوفر فيك تديري مع البرغل ...
text: #000029
text: فيك تضيفي معه رغيف خبز و تديريه مع البرغل و تشوفي كيف القرمشة إلي غير شكل
text: #000031
text: لحمة الغنم الهبرة بتصير , بس بتعرفي عن تجربة لحم العجل أحسن بيخلي العجينة تساعدك بالشغل
text: #000032
text: أكيد لازم تعصريهم من المي تمام لحتى تشتغل معك العجينة و خصوصاً بالنسبة للكبة المقلية ..
text: #000045
text: من كم يوم عملت كبة مقلية وطلعت معي تحفة والحمد لله.
text: #000055
text: حبيبتي في في الموقع وصفات سهلة كتير
text: #000070
text: و كمان [URL=التيراميسو السهل[/URL]
text: #000071
text: و انت عم تعملي الدراويش حطي ادامك صحن فيه مي باردة و بللي الدرويش بالمي بشكل بسيط بعد ما يخلص و ان شاء الله ما بقى تشقشق معك
text: #000080
text: حبيبتي لا تكتري الهبرة للكبة المقلية ,بكل هل الهبرة الي عم تحطيها ما رح تطلع الكبة مقرمشة معك
text: #000081
text: ان شاء الله ام عبادة
text: #000084
text: هلا أختي كويتية:) حبيبتي الهبرة المدقوقة فيك تعمليها بالبيت , بتجيبي لحمة هبرة بشرط أن لا يكون فيها و لا أي أثر للدهنة , هذا شرط أساسي و إلا فان الكبة رح تفرط , بتفرمي الهبرة على ماكينة فرم اللحمة أو بتجيبيها مفرومة و خالصة من عند اللحام, بعدها بتحطي الهبرة مع شوية ملح و شوية من الثلج المكسر في خلاط الكوكتيل العادي لا تستغربي و بتطحنيها لحتى تصير ناعمةو كأنها مدقوقة
text: #000087
text: السميد بتضيفيه مع العجن من غير نقع
text: #000091
text: عندى سؤال انتى حطيتى ربع كيلو لحمه عليها برغل اد ايه بالكيلو
  يعنى متلا نص كيلو برغل والا اكتر لانى نفسى اجربها اووى
  واللحمه عندنا مفرومه جاهزه والا انتى تقصدى نوع تانى ممكن التوضيح معلش غلبتك باسلتى
text: #000094
text: البرغل كميته بالنسبة للحمة تقريباً كيلو و نصف برغل لكل ربع كيلو لحمة , معلش الكمية يمكن تكون مش معقولة , بس هي هيك بتتحضر
text: #000098
text: السلام عليكم و رحمة الله و بركاته
  اختي منى يعطيك العافية على الوصفةعندي سؤال انا عندي كمية قمح و بدي اعمل برغل بالبيت فهل هالشي ينفع او صعبة
  ازا ينفع ياريت تقليلي على الطريقة
text: #000102
text: سؤال:ممكن أستخدمها باللبنية ؟؟
  يعني هالكبة متل الكبة باللبنية ولا طريقتهاغير؟؟
text: #000104
text: لا أبداامولة هي غير تبعة اللبنية , عندك اللبنية و ريقتها بالتفصيل , كبة اللبنية لازم يكون هبتها بنفس كمية البرغل لحتى ما تفرط باللبن
text: #000105
text: السلام عليكم .. كيفك منوشة الحلوة ؟ اشتقت لك كتير ولأكلاتك ..
text: #000106
text: من يومين طالعت كبة مقلية مفرزة وحطيتها بعد عشر دقائق بالزيت .. ما تلاقي إلا الكبة فرطت ونزلت ! :eek ما عرفت شو أعمل طالعتها وحطيت وجبة تانية كمان فرطت ...بعدين صرت :cry من قهري عليها ! خصوصا أنها لعزيمة رفقة زوجي في المشفى وما بقى غير عشر دقائق ليجي ياخد الأكل .. الحمد لله كان في أوزي وفروج ببطاطا مع التبولة ..بس كتير انقهرت ليش هيك صار ؛خصوصا إني جربتها قبل بيوم لحتى أتأكد وكانت كتييييير طيبة ،وقعدنا ناكلها أنا وزوجي ويقول لي هي أطيب لأنها تازة ،وحطيت لها دبس رمان لتعطي شوية حموضة على حلاوة
  ..طيب ليش هيك صار معي يوم العزيمة؟؟
text: #000107
text: المفروض من الفريزر بتلجها على القلي مباشرة و الا رح يصير معك الي صار , يلا الحمد لله ان كان في غير شي و الا كان الموقف ما في اصعب منه , و الواحدة فينا ما بتتعلم الا اذا غلطت , يلا المهم ان شاء الله عجبوهن بقية الاشيا
text: #000109
text: هنا و الف عافية و صحة يا حق ايه حبيبتي الخبز نبله و نفرمه مع البرغل مرتين اما المكدوس فاصوله بالجوز و غيره نو
text: #000121
text: اهلن انا عوزة اشترى ماكينة الكبة ما هو نوعها و شكلها اية? و شكرا
text: #000122
text: ماكينة الكبة هي نفسها مفرمة اللحمة , و انا استعمل ناشيونال
text: #000123
text: انا حابه اعمل الكبه المقليه.ولامره اعملتها والسبب انه ماعندي ماكنة فرم لحمه .وباختصار بشتريها جاهز الكبه. لكني حابب اعملها وبذات طريقتك.عندي استفسار ممكن استغني عن الماكنه بفرامة الملوخيه لانها بتفرم البصل ناعم
text: #000124
text: رجعت عملت الكبة ،وهالمرة مع حب رمان ودبس رمان .. عن جد كتير طيبة هالإضافة ونصيحة جربوها .. هلأ الكبة مصورة من برا بس إنتو هيك تخيلوا منظر حبات الرمان عم تبرق متل الياقوت الأحمر .. عن جد طعم ومنظر طيبين ،وعلى قولة منى صارت كبة ياقوت وجواهر :grin
text: #000126
text: مدام منى حابة اسالك شو الفرق بين البرغل الابيض والبرغل الاسمر لان بعتقد هون بلبنان ما منستعمل غبر الاسمر. هل المقصود بالبرغل الابيض المطحون من القمح الابيض المقشور؟ وشكراً لك دمت بخير
text: #000133
text: جدانت رائعه وبتشهي الواحد يطبخ
text: #000140
text: جزاك الله خيرا على الكبه اللي بتشهي
  لكن أنا عندي كم سؤال معلش , لأني حابه أجربها
  أولا , لحم العجل الخاص بالكبه, من أى منطقه يعني فخذ , كتف , لأن اللحام عندي ما يعرف الكبه أساسا ..
  ثانيا , السميد يكون ناعم أم خشن
  وجزاك الله خيرا على الافاده
  وعلى فكره أنا جربت منك وصفة شيش الدجاج والسمبوسه واعتمدتهم طرقي المفضله وعديت لك كثير ...ربي ينفع بك وبعملك
text: #000142
text: ما عندي فكرة عن اجزاء اللحمة المطلوبة , المهم ان تكون قطع اللحمة هبرة و ما فيها دهن نهائي
text: #000143
text: ليش مو معقول ؟ كلما بعمل وصفة وبتزبط وبتطلع بتجنن (متل الأكل برا هههه) بستغرب كتير وهيك بنبسط
text: #000146
text: ببيت أهلي ما كتير كنا نعمل الكبة متل الحلبيين هههه ما بعرف ليش، وماما ما كانت تزبط معها هيك كرات فكانت أكتر تعمل كبة بالفرن أو المقلية تعملها عشكل أقراص. ولما انتقلنا عأوروبا صرنا نعملها بالسنة مرة.
text: #000147
text: بدي اسألك، بوصفة الكبة السمبوسك الوصفة مختلفة، طيب مو تنيناتون مقليات ؟؟؟
  ممكن بهالوصفة يلي هون اعملها شكل السمبوسك بدال الدوائر؟ شو الفرق بالطعم بين الوصفتين هون وبصفحة الكبة السمبوسك ؟ مع ان تنيناتون مقليات ؟!
text: #000151
text: مرحبا سؤالي من فضلك: 7أكواب من البرغل يساوي كيلو برغل؟ شكرا
text: #000158